Metodologie specifică de organizare și desfășurare a examenului de finalizare a studiilor pentru anul universitar 2023-2024

Program de masterat: Politici sociale europene

Prezenta metodologie completează Regulamentul de organizare și desfășurare a examenului de disertație a Universității Creștine Partium cu elemente specifice programului de studii de masterat *Politici sociale europene* din cadrul *Departamentului de Științe Socio-Umane, Facultatea de Științe Economice și Sociale*.

Art. 1

*Departamentul de Științe Socio-Umane* organizează examen de disertație pentru absolvenții promoției curente și ai promoțiilor anterioare ai programului de studii de masterat *Politici sociale europene*, forma de învățământ cu frecvență.

Art. 2

1. Examenul de disertație constă dintr-o singură probă: prezentarea și susținerea lucrării de disertație.
2. Fiecare absolvent se va legitima, înaintea unei probe de examen, cu carnetul de student sau cartea de identitate.

Art. 3

1. Prezentarea și susținerea disertației se desfășoară în fața comisiei de examen.
2. Fiecărui absolvent i se vor aloca cel puțin 10 minute pentru prezentarea lucrării de licență și 5 minute pentru a răspunde întrebărilor comisiei de examen.
3. Nota pentru lucrarea de disertație se acordă de comisia de examen, pe baza susținerii în plenul comisiei. Comisia evaluează atât lucrarea cât și susținerea acesteia.

**Art. 4**

1. Lucrarea de disertație este o lucrare științifică de minim 40 pagini (excluzând bibliografia și anexele), redactată conform criteriilor postate pe site-ul specializării cu cel puțin 6 luni înainte de data examenului de disertație.
2. Candidatul este răspunzător pentru utilizarea corectă a bibliografiei. Plagiatul (preluarea fără citări a unei lucrări sau a unei/unor părți din alte lucrări de licență/ disertație, cărți, studii, articole, etc.) se sancționează cu excluderea candidatului de la examenul de licență.
3. Coordonatorii lucrărilor de disertație răspund în solidar cu autorii acestora de asigurarea originalității conținutului acestora.
4. Verificarea antiplagiat va fi realizată de către biblioteca universitară, la solicitarea absolventului.
5. Coeficientul de similaritate („similarity index”) nu poate depăși 20%, iar absolventul va anexa la lucrarea sa raportul de antiplagiat semnat de conducătorul științific al lucrării.

Art. 5

1. Media examenului de disertație se calculează ca medie aritmetică a notelor membrilor comisiei de examen.
2. Media examenului de disertație se determină cu două zecimale, fără rotunjire.
3. Notele membrilor comisiei de examen sunt note întregi de la 1 la 10.
4. Examenul de disertație se consideră promovat dacă media examenului este de cel puțin 6,00.

Art. 6

Reglementările aplicabile pentru scenariul online sunt prevăzute în *Anexa nr. 1*.

Art. 7

Prevederile prezentei metodologii se aplică începând cu anul universitar 2023-2024, și sunt aplicabile și absolvenților care nu au susținut sau nu au promovat examenul de promovare a studiilor până la intrarea în vigoare a acestei metodologii.

Anexa nr.1. Organizarea și desfășurarea examenului de finalizare a studiilor în anul universitar 2023-2024 în cazul aplicării scenariului on-line

Art. 1

Examenul de disertație se va desfășura online, prin intermediul platformei Google Meet.

Art. 2

1. Examenul de disertație constă dintr-o singură probă: prezentarea și susținerea lucrării de disertație.

Art. 3

1. Susținerea lucrării de disertație se va desfășura online, prin intermediul platformei Google Meet, în prezența în același spațiu online și în același moment, a comisiei și a examinatului.
2. Candidatul este obligat să aibă camera video pornită pe toată durata examinării.
3. Fiecare candidat va avea alocate 10 minute pentru prezentarea lucrării și 5 minute pentru a răspunde întrebărilor comisiei de examen.

Art. 4

Toate prevederile Metodologiei specifice neafectate de prevederile Anexei 1 rămân valabile și în cazul aplicării scenariului online.